CELEX: 31989D0287
Language: el
Date: 1989-04-17 00:00:00
Title: 89/287/ΕΟΚ: Απόφαση του Συμβουλίου της 17ης Απριλίου 1989 για την παρέκκλιση, όσον αφορά τη Γαλλία και την Ιταλία, από τον κανονισμό (ΕΟΚ) αριθ. 357/79 ως προς τις περιόδους αναφοράς των βασικών ερευνών του 1989 σχετικά με τις αμπελουργικές εκτάσεις

Avis juridique important

|

31989D0287

89/287/ΕΟΚ: Απόφαση του Συμβουλίου της 17ης Απριλίου 1989 για την παρέκκλιση, όσον αφορά τη Γαλλία και την Ιταλία, από τον κανονισμό (ΕΟΚ) αριθ. 357/79 ως προς τις περιόδους αναφοράς των βασικών ερευνών του 1989 σχετικά με τις αμπελουργικές εκτάσεις  

Επίσημη Εφημερίδα αριθ. L 112 της 25/04/1989 σ. 0018 - 0018

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 17ης Απριλίου 1989  για την παρέκκλιση, όσον αφορά τη Γαλλία και την Ιταλία, από τον κανονισμό (ΕΟΚ) αριθ. 357/79 ως προς τις περιόδους αναφοράς των βασικών ερευνών του 1989 σχετικά με τις αμπελουργικές εκτάσεις  (89/287/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το άρθρο 1 παράγραφος 1 του κανονισμού (ΕΟΚ) αριθ. 357/79 του Συμβουλίου της 5ης Φεβρουαρίου 1979 όσον αφορά τις στατιστικές έρευνες για τις αμπελουργικές εκτάσεις (3), όπως τροποποιήθηκε τελευταία από τον κανονισμό (ΕΟΚ) αριθ. 490/86 (4), προβλέπει ότι τα ενδιαφερόμενα κράτη μέλη προβαίνουν ανά δεκαετία σε βασικές έρευνες σχετικά με τις αμπελουργικές εκτάσεις·  ότι η διεξαγωγή των εργασιών αυτών όμως στην πράξη απαιτεί, σε δύο κράτη μέλη, διατάξεις οι οποίες συνδέονται ιδιαίτερα με την πραγματοποίηση άλλων στατιστικών εργασιών, και ιδίως της κοινοτικής έρευνας για τη δομή των αγροτικών εκμεταλλεύσεων, που προβλέπεται από τον κανονισμό (ΕΟΚ) αριθ. 571/88 (5) όπως τροποποιήθηκε από τον κανονισμό (ΕΟΚ) αριθ. 807/89 (6)·  ότι υπάρχει ανάγκη ταχείας διάθεσης των αποτελεσμάτων αυτής της έρευνας, κυρίως σε συνδυασμό με την παρακολούθηση της εφαρμογής των μέτρων αναδιάρθρωσης στον αμπελοοινικό τομέα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Κατά παρέκκλιση του άρθρου 1 παράγραφος 1 πρώτη περίπτωση του κανονισμού (ΕΟΚ) αριθ. 357/79:  - η Γαλλική Δημοκρατία εξουσιοδοτείται να προβεί στη βασική έρευνα το 1988 ή το αργότερο πριν από την 1η Απριλίου 1989, όσον αφορά την κατάσταση μετά τις εκριζώσεις και τις φυτεύσεις της αμπελουργικής περιόδου 1987/1988,  - η Ιταλική Δημοκρατία εξουσιοδοτείται να προβεί στη βασική έρευνα το 1990 ή το αργότερο πριν από την 1η Απριλίου 1991, όσον αφορά την κατάσταση μετά τις εκριζώσεις και τις φυτεύσεις της αμπελουργικής περιόδου 1989/90.  Άρθρο 2  Κατά παρέκκλιση του άρθρου 4 παράγραφος 1 του κανονισμού (ΕΟΚ) αριθ. 357/79, η Ιταλική Δημοκρατία διαβιβάζει στην Επιτροπή, το ταχύτερο δυνατό και το αργότερο πριν από την 1η Απριλίου 1992, τα αποτελέσματα αυτής της βασικής έρευνας.  Άρθρο 3  Η παρούσα απόφαση απευθύνεται στη Γαλλική Δημοκρατία και στην Ιταλική Δημοκρατία.  Λουξεμβούργο, 17 Απριλίου 1989.  Για το Συμβούλιο  Ο Πρόεδρος  C. ROMERO HERRERA  (1) ΕΕ αριθ. C 79 της 30. 3. 1989, σ. 7.  (2) Γνώμη που διατυπώθηκε στις 14. 4. 1989 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. L 54 της 5. 3. 1979, σ. 124.  (4) ΕΕ αριθ. L 54 της 1. 3. 1986, σ. 22.  (5) ΕΕ αριθ. L 56 της 2. 3. 1988, σ. 1.  (6) ΕΕ αριθ. L 86 της 31. 3. 1989, σ. 1.